Source: http://public.mkab.hu/dev/dontesek.nsf/0/DF8223D8AF2D5535C12585130061E44D?OpenDocument
Timestamp: 2020-05-27 12:56:11+00:00

Document:
IV/00254/2020
. IV/00254/2020
Az indítványozó volt polgármester az elsőfokú bíróság útján előterjesztett, Abtv. 27. § (1) bekezdés szerinti alkotmányjogi panaszában kérte a Kúria Pfv.IV.20.802/2019/5. számú ítélete alaptörvény-ellenességének megállapítását és megsemmisítését.
Az alkotmányjogi panasz alapjául szolgáló ügyben az indítványozó sajtó-helyreigazítást kért a politikai ellenfele által tartott - állítása szerint valótlan állításokat közlő - sajtótájékoztatóról tudósító sajtótermék kiadójától. A kiadó a helyreigazítás közzétételét megtagadta, arra hivatkozva, hogy a sajtótájékoztatón elhangzottakat közölte, és a tartalom egyebekben politikai, közéleti vita keretei közé illeszkedik, így sajtó-helyreigazításnak nincs helye. Az indítványozó ezért sajtó-helyreigazítási pert indított. Az elsőfokú ítélet a keresetnek helyt adott, és a kiadót helyreigazítás közzétételére kötelezte. Az alperes fellebbezése nyomán eljáró másodfokú bíróság jogerős ítéletében az elsőfokú ítélet érdemét nem érintve a perköltség tekintetében az elsőfokú ítéletet megváltoztatta. A Kúria a jogerős ítélettel szemben benyújtott alperesi felülvizsgálati kérelmet megalapozottnak találta, az elsőfokú ítéletet megváltoztatta, és az indítványozó keresetét elutasította. A Kúria a sajtó-helyreigazítási per tárgyát képező közlést politikai vita keretében kifejtett véleménykülönbségként értékelte, amely a véleménynyilvánítás szabadságának keretei között gyakorolható, és ezért nem képezheti sajtó-helyreigazítás tárgyát. Indokolásában hivatkozott a 7/2014. (III. 7.) AB határozatból és a 34/2017. (XII. 11.) AB határozatból következő alkotmánybírósági gyakorlatra és a Kúria ítélkezési gyakorlatára.
Az indítványozó a Kúria ítéletével kapcsolatban az Alaptörvény VI. cikk (1) bekezdése, IX. cikk (1) és (4) bekezdése, valamint XXVIII. cikk (1) bekezdése megsértését állítja, és arra hivatkozik, hogy a Kúria döntése ellentétes a 34/2017. (XII. 11.) AB határozatban foglaltakkal..
A Kúria Pfv.IV.20.802/2019/5. számú ítélete
IV_254_0_2020_inditvany_anonim.pdf

References: bíróság 
 Kúria 
 bíróság 
 Kúria 
 Kúria 
 Kúria 
 Kúria 
 Kúria 
 Kúria